BÖCKH JÁNOS: 
356 
mint a most megnevezett segédkező mérnököket az elért eredmény mérvéhez és 
a teljesített munka nagyságához arányos illő tiszteletdíjazásban s illetőleg jutalom¬ 
ban kivánja részesíteni, s utasítja a kút értékesítése tárgyában Kada Mihály alpol¬ 
gármester elnöklete alatt mai napon kiküldött bizottmányt, — hogy a jutalmazás 
tekintetében javaslatát mielőbb mutassa be. 
Végre felhatalmazza a közgyűlés a tanácsot arra, hogy azon munkásokat, 
kik az artézi kút fúrásánál majd egy évtizedig elismerésre méltó szorgalommal és 
hűséggel foglalkoztak, megfelelő jutalomban részesítse. 
Miről a tanács az iratok kiadásával értesíttetik. 
Ezen közgyűlési jegyzőkönyv kivonata Kada Mihály alpolgármester úrral, 
mint a mai napon kiküldött bizottmány elnökével, Andreanszky Zsigmond tanács¬ 
nok úrral, mint a városligeti házi bizottmány elnökével, továbbá Zsigmondy 
Vilmos, Dávid Vilmos és Zsigmondy Béla urakkal közöltetni rendeltetik. 
Kmft. 
Hobvát János, s. k. 
főjegyző. 
5. sz. melléklet. 
387. országos ülés, 1878 évi május 6-án. 
Ghyczv Kálmán elnöklete alatt. 
Tárgyai: Az 1878. évi állami költségvetés (pénzügyminiszteri tárcza) részletes 
tárgyalása. 
A kormány részéről jelen vannak: Bedekovich Kálmán, Péchy Tamás, Perczel 
Béla, Széli Kálmán, Szende Béla, Tisza KálmáD, Trefort Ágost, b. Wenckheim 
Béla. 
(Az ülés kezdődik d. e. 10 órakor.) 
(Tarnóozy Gusztáv után felszólal) 
Zsigmondy Vilmos : T. ház! Előre kijelentem, hogy a költségvetést elfoga¬ 
dom. Felszólalásomnak czélja, hogy némelyeket, mik hazánk bányászati viszonyaira, 
s főképen kincstári bányászatunk mostoha viszonyainak felderítésére vonatkoznak, 
elmondhassak. 
Ki kell kérnem e czélra a t. ház türelmét, melyet eddigelé nem fárasztot¬ 
tam, kijelentvén: hogy előadásomat a lehető legszűkebb korlátok közé szorí- 
tandom. 
Kincstári bányászatunknak kétségen kívüli — s nem a jelenlegi általános 
pangásból eredő — hanyatlása évek óta foglalkoztatja a törvényhozást. Figyelem¬ 
mel kisérvén az erre vonatkozó tárgyalásokat, azon meggyőződésre kellett jutnom, 
miszerint ezen hanyatlás ókai kellően fel nem lettek ismerve. 
Azok sem bányáink kimerültségében, sem ezeknek és a hozzájok tartozó 
gyárműveknek netalán nem elég szakértelemmel való kezelésében keresendők. 
Ercztelepeink, t. ház, még évszázadokon keresztül haszonnal leendnek mível- 
(270) 
